Samantha Mumba

She arraneyder, screeudeyr arrane, aghteyr, daunseyr, craishteyder fassan, as çhebbeyder çhellveeish Yernagh ee Samantha Tamania Anne Cecilia Mumba (ruggit er 18 Jerrey Geuree 1983). Ayns 2000, tra v'ee 17 bleeaney d'eash, hooar ee ardghoo lurg skeaylley magh e chied hingyl "Gotta Tell You", hie er roshtyn stiagh mastey ny queig arraneyn smoo eeckit ayns Nerin, 'sy Reeriaght Unnaneysit as ayns ny Steatyn Unnaneysit. Voish shen, ta'n arrane er ve currit stiagh 'sy rolley 100 Greatest Choruses of the 21st Century liorish Billboard. Ren ee skeaylley magh e chied albym fo'n ennym cheddin ny s'anmey 'sy vlein shen as ren eh roshtyn y chiarroo ynnyd ayns Nerin as y nuyoo ynnyd 'sy Reeriaght Unnaneysit.

Ta Mumba er ve cloie myr aghteyr chammah, as ren ee cloie ayns scannane da'n chied cheayrt 'sy scannane The Time Machine (2002), as t'ee er chloie ayns ram scannaneyn seyrey Yernagh chammah. Hie ee er-ash dys y chiaull ayns 2013 as ren ee fogrey magh dy row planyn eck albym elley y skeaylley magh ayns 2019, agh cha ren ee skeaylley eh magh. Ren Mumba cur magh ny singylyn "Cool" as "Process" ayns 2020.

Imraaghyn

Kianglaghyn magh

Ronney:Ruggyryn 'sy vlein 1983
Ronney:Feallee vio
Ronney:Arraneyderyn pop-chiaull bwoirrin Yernagh
Ronney:Aghteyryn fillym bwoirrin Yernagh
Ronney:Craishteyderyn bwoirrin Yernagh
Ronney:Yernee jeh sluight Sambiagh
Ronney:Feallee ass Divlyn
Ronney:Aghteyryn çhellveeish bwoirrin Yernagh